האיש שבשדרה
הוא נולד ברחוב, שם ליד השדרה,; ושם חי, ברחוב שליד השדרה, ; וכולם הכירוהו ליד השדרה,; לא עזב את הרחוב שם, ליד השדרה.; אבל פעם אחת מצאוהו שוכב; בסירה שליד הנמל.; תקראו לו מושיקו, או בני, או גד,; לא חשוב, רק דעו: מעולם לא נרדם,; ותמיד עם סכין בכיסו הוא רקד; והלך עם נשים, שערן כעינם.; כשהלך ברחוב שם ליד השדרה; הוא היה אז אוסף ארנקים כפֵירות,; הרחוב התרוקן, כמו בשעת סערה,; והיו הנשים בחלון מחווירות.; ורק לילה אחד הוא ליווה נערה,; שחורת ראש וגבות כפחם אניות,; ויצא מן הרחוב שליד השדרה; ובטוח היה שימשיך עוד לחיות.; ובבוקר היה הוא שחוט בסירה,; בבטנו הסכין. הוא שכב כמו כולם.; תמיד חי ברחוב שליד השדרה,; וסברו שמשם לא ייצא לעולם.; 